ประกาศคณะกรรมการควบคุมเครื่องดื่มแอลกอฮอล์ประกาศคณะกรรมการควบคุมเครื่องดื่มแอลกอฮอล์ว่าด้วยรูปแบบและวิธีการแสดงข้อความคำเตือนประกอบภาพสัญลักษณ์ของเครื่องดื่มแอลกอฮอล์หรือภาพสัญลักษณ์ของบริษัทผู้ผลิตเครื่องดื่มแอลกอฮอล์พ.ศ.๒๕๕๓ โดยที่ได้ประกาศใช้บังคับกฎกระทรวงกำหนดหลักเกณฑ์และเงื่อนไขการแสดงภาพสัญลักษณ์เพื่อประกอบการโฆษณาหรือประชาสัมพันธ์เครื่องดื่มแอลกอฮอล์พ.ศ. ๒๕๕๓ ซึ่งออกตามความในมาตรา ๓๒ วรรคสองแห่งพระราชบัญญัติควบคุมเครื่องดื่มแอลกอฮอล์ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และข้อ ๔วรรคสองแห่งกฎกระทรวงดังกล่าว กำหนดให้มีการแสดงข้อความคำเตือนทุกครั้งและตลอดเวลาที่มีการแสดงภาพสัญลักษณ์ของเครื่องดื่มแอลกอฮอล์หรือภาพสัญลักษณ์ของบริษัทผู้ผลิตเครื่องดื่มแอลกอฮอล์โดยรูปแบบของข้อความคำเตือนนั้นให้เป็นไปตามที่คณะกรรมการควบคุมเครื่องดื่มแอลกอฮอล์ประกาศกำหนดคณะกรรมการควบคุมเครื่องดื่มแอลกอฮอล์จึงออกประกาศไว้ดังต่อไปนี้ข้อ ๑ การแสดงข้อความคำเตือนประกอบภาพสัญลักษณ์ของเครื่องดื่มแอลกอฮอล์หรือภาพสัญลักษณ์ของบริษัทผู้ผลิตเครื่องดื่มแอลกอฮอล์ จะต้องดำเนินการดังต่อไปนี้(๑) กรณีใช้สื่อทางกิจการโทรทัศน์ การฉายภาพภาพยนตร์ วีดีทัศน์ การแสดงภาพโดยผ่านเครื่องมือทางอิเล็กทรอนิกส์หรือสื่ออื่นใดในทำนองเดียวกัน ให้แสดงข้อความคำเตือนแบบเสียงและแบบข้อความอักษรโดย(ก) การแสดงข้อความคำเตือนแบบเสียงต้องรับฟังได้ชัดเจนทุกพยางค์และสามารถเข้าใจความหมายได้โดยมีระดับเสียงเทียบเท่ากับข้อความหลักของโฆษณา และให้แสดงเป็นเวลาไม่น้อยกว่า ๒วินาที(ข) การแสดงข้อความคำเตือนแบบข้อความอักษรต้องแสดงเป็นอักษรลอย (Super) ด้วยตัวอักษรไทย อังสะนานิว (Angsana New) แบบหนาหรือตัวอักษรอื่นที่มีลักษณะใกล้เคียงกันเป็นสีขาวอยู่ภายในกรอบคำเตือนที่มีพื้นสีดำเข้มซึ่งสามารถอ่านได้ง่ายและมองเห็นได้อย่างชัดเจนโดยมีขนาดความสูงของตัวอักษรไม่น้อยกว่า๑ ใน ๓ ของกรอบข้อความคำเตือนและเส้นกรอบข้อความคำเตือนต้องมีสีแตกต่างอย่างชัดเจนกับสีพื้นโฆษณาโดยพื้นที่กรอบข้อความคำเตือนต้องเป็นสี่เหลี่ยมผืนผ้า มีขนาดพื้นที่ไม่น้อยกว่า ๑ใน ๔ ของพื้นที่โฆษณา และมีความยาวตลอดตามแนวนอนชิดขอบบนจอภาพทั้งนี้ต้องแสดงข้อความคำเตือนเป็นเวลาไม่น้อยกว่า ๒ วินาที(๒) กรณีสื่อสิ่งพิมพ์ต้องแสดงข้อความคำเตือนแบบข้อความอักษร ด้วยตัวอักษรไทย อังสะนานิว (Angsana New) แบบหนาหรือตัวอักษรอื่นที่มีลักษณะใกล้เคียงกันเป็นสีขาวอยู่ภายในกรอบคำเตือนที่มีพื้นสีดำเข้มซึ่งสามารถอ่านได้ง่ายและมองเห็นได้อย่างชัดเจนโดยมีขนาดความสูงของตัวอักษรไม่น้อยกว่า ๑ ใน ๓ ของกรอบข้อความคำเตือนและเส้นกรอบข้อความคำเตือนต้องมีสีแตกต่างอย่างชัดเจนกับสีพื้นโฆษณาโดยพื้นที่กรอบข้อความคำเตือนต้องเป็นสี่เหลี่ยมผืนผ้า มีขนาดพื้นที่ไม่น้อยกว่า ๑ใน ๔ ของพื้นที่โฆษณา และมีความยาวตลอดตามแนวนอนชิดขอบบนพื้นที่โฆษณา(๓) กรณีสื่ออื่นใดนอกจากสื่อตาม (๑) และ (๒)ให้แสดงข้อความคำเตือนแบบข้อความอักษรตามแนวนอนอยู่ด้านบนสุดของพื้นที่โฆษณาด้วยตัวอักษรไทย อังสะนานิว (Angsana New) แบบหนาหรือตัวอักษรอื่นที่มีลักษณะใกล้เคียงกันเป็นตัวอักษรสีขาวบนพื้นสีดำเข้ม โดยมีขนาดความสูงของตัวอักษรไม่น้อยกว่า ๑ ใน ๓ของกรอบข้อความคำเตือน ซึ่งสามารถอ่านได้ง่ายและมองเห็นได้อย่างชัดเจนและพื้นที่ข้อความคำเตือนมีขนาดไม่น้อยกว่า ๑ ใน ๔ ของพื้นที่โฆษณาข้อ ๒ การแสดงข้อความคำเตือน ให้แสดงอย่างใดอย่างหนึ่งดังต่อไปนี้(๑) สุราเป็นเหตุก่อมะเร็งได้(๒) สุราเป็นเหตุให้เซ็กส์เสื่อมได้(๓) สุราเป็นเหตุให้พิการและเสียชีวิตได้(๔) สุราเป็นเหตุทะเลาะวิวาทและอาชญากรรมได้(๕) สุรา ทำร้ายครอบครัวทำลายสังคมได้ข้อ ๓ การแสดงข้อความคำเตือนตามข้อ ๒ หากเป็นข้อความคำเตือนของเครื่องดื่มแอลกอฮอล์ประเภทเบียร์หรือไวน์ ให้เปลี่ยนคำว่า สุรา เป็นคำว่าเบียร์ หรือ ไวน์แล้วแต่กรณี ทั้งนี้กรณีเป็นเครื่องดื่มแอลกอฮอล์ประเภทอื่น หรือเครื่องดื่มแอลกอฮอล์ผสมสำเร็จรูปให้ใช้คำว่า สุรากรณีการแสดงภาพสัญลักษณ์ของบริษัทผู้ผลิตเครื่องดื่มแอลกอฮอล์ให้ใช้คำที่แสดงถึงผลิตภัณฑ์ที่เป็นเครื่องดื่มแอลกอฮอล์ประเภทใดประเภทหนึ่งของบริษัทดังกล่าวข้อ ๔ ในกรณีมีปัญหาเกี่ยวกับการปฏิบัติหรือการดำเนินการตามประกาศฉบับนี้ให้พนักงานเจ้าหน้าที่นำเสนอเรื่องต่อคณะกรรมการควบคุมเครื่องดื่มแอลกอฮอล์เพื่อวินิจฉัยชี้ขาดข้อ ๕[๑]ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๔ เมษายน พ.ศ. ๒๕๕๓จุรินทร์ลักษณวิศิษฏ์รัฐมนตรีว่าการกระทรวงสาธารณสุขประธานกรรมการควบคุมเครื่องดื่มแอลกอฮอล์ปริยานุช/ผู้จัดทำ๓มิถุนายน ๒๕๕๓นันท์นภัสร์/ตรวจ๓มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๖๗ ง/หน้า ๑๑/๒๗ พฤษภาคม ๒๕๕๓